Əddas

Əddas () — İslam peyğəmbəri Məhəmmədin səhabəsi. Əddas əslən assuriyalı olmuşdur.

 Həyatı 
Onun haqqında çox məlumat yoxdur. Onun nə vaxt vəfat etdiyi və məzarının harada olduğu məlum deyil. O, Ninevadan olan xristian qul olmuşdur. O, Məkkə müşriklərindən Ütbə ibn Rəbiə və ya Şeybə ibn Rəbiənin qulu olduğu bilinir.

 Müsəlman olması 
Məhəmməd və Zeyd ibn Harisə ilə Taifdə olarkən, daşqalaq edildikdən sonra Taifdən bir qədər aralıda olan bir üzüm bağında dincəlirlər. Bu zaman Əddas ağalarının əmri ilə Məhəmməd və Zeyd bin Harisə bir boşqab üzüm gətirir. Məhəmməd Bismillahla üzüm yeməyə başlayanda Əddas bunun nə olduğunu soruşur. Aralarında dialoq olur və bu söhbətdən sonra Əddas oradaca müsəlman olur.

 İstinadlar 

Kateqoriya:Səhabələr
Kateqoriya:Ərəb olmayan səhabələr